**LAZDIJŲ RAJONO SAVIVALDYBĖS TARYBA**

**SPRENDIMAS**

**DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-260 „DĖL 2020 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“** **PAKEITIMO**

2020 m. birželio 15 d. Nr. 34-427

Lazdijai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, Lietuvos Respublikos Vyriausybės 2020 m. gegužės 6 d. nutarimu Nr. 458 „Dėl lėšų skyrimo“, Lietuvos automobilių kelių direkcijos prie susisiekimo ministerijos direktoriaus 2020 m. balandžio 1 d. įsakymu Nr. V-48 „Dėl Lietuvos automobilių kelių direkcijos prie susisiekimo ministerijos direktoriaus 2020 m. vasario 6 d. įsakymo Nr. V-20 „Dėl kelių priežiūros ir plėtros programos finansavimo lėšų savivaldybių institucijų valdomiems vietinės reikšmės keliams paskirstymo 2020 metais“ pakeitimo“, Lietuvos Respublikos susisiekimo ministro 2020 m. balandžio 14 d. įsakymu Nr. 3-209 „Dėl Kelių priežiūros ir plėtros programos finansavimo lėšų vietinės reikšmės keliams su žvyro danga asfaltuoti paskirstymo 2020 metais“, Lietuvos Respublikos žemės ūkio ministro 2020 m. gegužės 18 d. įsakymu Nr. 3D-381 „Dėl Žemės ūkio ministro 2019 m. gruodžio 31 įsakymo Nr. 3D-732 „Dėl 2020 m. skiriamų specialiųjų tikslinių dotacijų žemės ūkio ministerijai priskirtoms valstybinėms (valstybės perduotoms savivaldybėms) funkcijoms atlikti paskirstymo tarp savivaldybių sąrašo patvirtinimo“ pakeitimo“, Lietuvos Respublikos susisiekimo ministro 2020 m. gegužės 25 d. įsakymu Nr. 3-346 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo gyvenvietėse esantiems ir gyvenvietes jungiantiems keliams (gatvėms) su žvyro danga asfaltuoti“, Lietuvos Respublikos susisiekimo ministro 2020 m. gegužės 25 d. įsakymu Nr. 3-347 „Dėl ekonomikos skatinimo ir koronaviruso (COVID-19) plitimo sukeltų pasekmių mažinimo priemonių plano lėšų paskirstymo keliams taisyti (remontuoti)“, Lietuvos Respublikos kultūros ministro 2020 m. gegužės 28 d. įsakymu Nr. ĮV-694 „Dėl valstybės vardu pasiskolintų lėšų paskirstymo savivaldybių projektams“, Lietuvos Respublikos švietimo, mokslo ir sporto ministro 2020 m. birželio 3 d. įsakymu Nr. V-835 „Dėl švietimo įstaigų modernizavimui skirtų lėšų paskirstymo“ bei atsižvelgdama į biudžetinių įstaigų prašymus, Lazdijų rajono savivaldybės taryba

n u s p r e n d ž i a:

1. Pakeisti Lazdijų rajono savivaldybės tarybos 2020 m. vasario 28 d. sprendimą Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“:
   1. Pakeisti 1.1 papunktį, vietoje skaičiaus „24 957,9“ įrašant skaičių „27 217,9“, ir juo patvirtintas 2020 metų Lazdijų rajono savivaldybės biudžeto pajamas išdėstyti nauja redakcija (pridedama).

1.2. Pakeisti 1.2 papunktį, vietoje skaičių „26 547,3“, „10 115,8“ ir „4 330,6“ įrašant skaičius „28 807,3“, „10 773,4“ ir „5 869,1“, ir juo patvirtintus 2020 metų Lazdijų rajono savivaldybės biudžeto asignavimus pagal biudžetines įstaigas, veiklos programas ir finansavimo šaltinius išdėstyti nauja redakcija (pridedama).

Savivaldybės merė Ausma Miškinienė

Šarūnė Dumbliauskienė, tel. (8 613) 80 879

**LAZDIJŲ RAJONO SAVIVALDYBĖS TARYBOS SPRENDIMO**

**„DĖL LAZDIJŲ RAJONO SAVIVALDYBĖS TARYBOS 2020 M. VASARIO 28 D. SPRENDIMO NR. 5TS-260 „DĖL 2020 METŲ LAZDIJŲ RAJONO SAVIVALDYBĖS BIUDŽETO PATVIRTINIMO“ PAKEITIMO“ PROJEKTO**

**AIŠKINAMASIS RAŠTAS**

2020 m. birželio 12 d.

Lazdijų rajono savivaldybės tarybos sprendimo „Dėl Lazdijų rajono savivaldybės tarybos 2020 m. vasario 28 d. sprendimo Nr. 5TS-260 „Dėl 2020 metų Lazdijų rajono savivaldybės biudžeto patvirtinimo“ pakeitimo“ projektas parengtas vadovaujantis Lietuvos Respublikos vietos savivaldos įstatymo 16 straipsnio 2 dalies 15 punktu, 18 straipsnio 1 dalimi, 51 straipsnio 2 dalimi, centrinės valdžios institucijų priimtais teisės aktais bei atsižvelgdama į biudžetinių įstaigų prašymus***.***

***Šio sprendimo projekto tikslas*** yra patikslinti savivaldybės biudžetą padidinant pajamas ir asignavimus 2 260,0 tūkst. eurų.

**Pajamos tikslinamos dėl centrinės valdžios institucijų papildomai skirtų lėšų:**

1. Žemės ūkio ministras skyrė lėšų valstybinei funkcijai atlikti – valstybei nuosavybės teise priklausančių melioracijos ir hidrotechnikos statinių valdymui ir naudojimui patikėjimo teise +281 tūkst. Eur;
2. Susisiekimo ministras skyrė lėšų:
   1. Šventežerio seniūnijos vietinės reikšmės keliui Nr. LZ0919 „Privažiuojamasis kelias prie Barčių gamybinio centro nuo valstybinės reikšmės rajoninio kelio Nr. 2509 Rūda–Šventežeris–Teizai–Kavalčiukai kapitališkai remontuoti +527,5 tūkst. Eur;
   2. Veisiejų seniūnijos Kailinių kaimo Ryto gatvei (Nr. Z8216) taisyti (remontuoti) +84 tūkst. Eur;
   3. Švetežerio seniūnijos Teizų kaimo Lanko gatvei (Nr. LZ9002) taisyti (remontuoti) +70 tūkst. Eur;
   4. Lazdijų miesto Saulėtekio gatvei (Nr. LZ9224) taisyti (remontuoti) +40 tūkst. Eur;
   5. Veisiejų miesto Jaunimo gatvei (Nr. LZ8415) taisyti (remontuoti) +90 tūkst. Eur;
   6. Lazdijų miesto Dainavos gatvei (Nr. LZ9244) taisyti (remontuoti) +70 tūkst. Eur;
   7. Šeštokų miestelio Dzūkų gatvei (Nr. LZ7520) taisyti (remontuoti)+110 tūkst. Eur;
   8. Noragėlių kaimo vietinės reikšmės keliui Nr. LZ0801 Noragėliai–Seiliūnai (Liepų gatvei) taisyti (remontuoti) +150 tūkst. Eur;
3. Lietuvos automobilių kelių direkcijos direktorius papildomai skyrė lėšų iš Kelių priežiūros ir plėtros programos +71,8 tūkst. Eur;
4. Švietimo, kultūros ir sporto ministras skyrė lėšų švietimo įstaigoms modernizuoti (Vėdinimo ir kondicionavimo sistemoms savivaldybių egzaminų centruose 2020 metais įrengti) +23,3 tūkst. Eur;
5. Tikslinių lėšų žvyrkeliams skirta mažiau nei planuota tvirtinant biudžetą. Planuota 500 tūkst. Eur, skirta 410,6 tūkst. Eur;
6. Lietuvos Respublikos Vyriausybė skyrė lėšų Lazdijų Motiejaus Gustaičio gimnazijos ugdymo aplinkos kokybės gerinimui +1013 tūkst. Eur;
7. Lietuvos Respublikos Vyriausybė skyrė lėšų projektui „Pastatų komplekso Lazdijuose, Vytauto g. 18, rekonstravimas, Laisvės kovų muziejaus, fondų saugyklos ir edukacinės erdvės juose įrengimas bei įveiklinimas, II etapas“ +214 tūkst. Eur;
8. Sodų bendrijų keliams skirta mažiau lėšų nei planuota tvirtinant biudžetą. Planas – 431 tūkst. Eur, skirta 18,8 tūkst. Eur.

Taip pat 17 tūkst. Eur didinamos pajamos iš mokesčių už valstybinius gamtos išteklius, nes birželio 1 d. VMI pateiktais duomenimis šių pajamų gauta 17 tūkst. Eur daugiau nei planuota. Planuota 25 tūkst. Eur, gauta 42 tūkst. Eur.

Asignavimai tikslinami atsižvelgiant į centrinės valdžios institucijų skirtas lėšas, įvertinus Lazdijų rajono savivaldybės biudžeto 5 mėn. įvykdymą, įsipareigojimus ir prioritetus bei atsižvelgiant į kiekvienos priemonės vykdytojo pateiktas Pažymas apie biudžeto tikslinimus, kuriose pateikta informacija apie asignavimų ekonomiją ar patvirtintų asignavimų trūkumus.

Tiksli 2020 m. Lazdijų rajono savivaldybės biudžeto pakeitimų lentelė pridedama.

***Kaip šiuo metu yra sprendžiami projekte aptarti klausimai***­ – šiuo metu asignavimų valdytojai yra finansuojami pagal patvirtintas sąmatas.

***Kokių pozityvių rezultatų laukiama*** – priėmus šį sprendimo projektą, asignavimų valdytojai įgyvendins priemones pagal patvirtintus asignavimus.

***Galimos neigiamos pasekmės priėmus projektą, kokių priemonių reikėtų imtis, kad tokių pasekmių būtų išvengta*** – priėmus šį Lazdijų rajono savivaldybės tarybos sprendimą, neigiamų pasekmių nenumatoma.

***Kokie šios srities aktai tebegalioja ir kokius galiojančius aktus būtina pakeisti ar panaikinti, priėmus teikiamą projektą*** – priėmus šį Lazdijų rajono savivaldybės tarybos sprendimą, galiojančių teisės aktų pakeisti ar panaikinti nereikės.

***Rengiant projektą gauti specialistų vertinimai ir išvados*** – dėl sprendimo projekto pastabų ir pasiūlymų negauta.

***Sprendimo projektą parengė*** Lazdijų rajono savivaldybės administracijos Biudžeto, finansų ir turto valdymo vedėja Šarūnė Dumbliauskienė.

Biudžeto, finansų ir turto valdymo skyriaus vedėja Šarūnė Dumbliauskienė